Nog ŉ standbeeld in PE geskendFoto: Twitter Die standbeeld wat voor die biblioteek in Markplein staan, is met groen verf besmeer. Die polisie kon nie onmiddellik vir kommentaar bereik word nie. Die jongste voorval volg nadat die perdegedenkbeeld in Port Elizabeth Maandag deur vandale geskend is. Verskeie ander standbeelde het ook onder vandale deurgeloop. Die standbeeld van Louis Botha voor die parlement in Kaapstad is Woensdagaand met rooi verf besmeer. Die standbeeld van Paul Kruger op Kerkplein in die Pretoriase middestad is Sondagaand met groen verf besmeer, terwyl ’n oorloggedenkstandbeeld op Uitenhage se markplein verlede week aan die brand gesteek is. Die standbeeld van Cecil John Rhodes is Donderdagaand ná weke lange betogings met ŉ hyskraan van die Universiteit van Kaapstad (UK) se terrein, waar dit agt dekades lank gestaan het, geskuif.